system
Răspunde în limba română, în stilul Wikipedia, cat mai corect gramatical.
user
Care sunt informațiile importante despre Ketoprofen?
assistant
Ketoprofenul este un antiinflamator nesteroidian care se distinge prin activitatea sa antiinflamatorie, analgezică și antipiretică. Inhibă sinteza prostaglandinelor și agregarea plachetară.

Indicații 
Tratamentul simptomatic al reumatismului inflamator în puseu acut, în special poliartrita reumatoidă, spondilita anchilozantă. Tratamentul simptomatic al puseelor acute în artroze (coxartroze, gonartroze) dureri acute posttraumatice.

Efecte secundare 
Apar rareori și sunt de obicei de tip digestiv: dureri gastrice, greață, vărsături, constipație sau diaree. Cefalee, vertij, somnolență. Reacții cutanate alergice - mai rar - respiratorii (astm).

Contraindicații 
 Alergie cunoscută la Ketoprofen sau alte inflamatoare nonsteroidiene.
 Ulcer gastroduodenal în evoluție. Insuficiență hepatică severă. Insuficiență renală severă.Sarcină
 Contraindicație absolută: În ultimul trimestru al sarcinii, datorită riscului de toxicitate cardiopulmonară și renală pentru făt (comună tuturor preparatelor inhibitoare de prostaglandine).

Interacțiuni medicamentoase 
Asocieri nerecomandate: alte AINS; anticoagulante orale, heparină, ticlopidină; dispozitive contraceptive intrauterine (sterilet); preparate de litiu; metotrexat. Asocieri ce impun prudență: antihipertensive (beta-blocante, inhibitori ai enzimei de conversie); diuretice (hidratare corectă la debutul terapiei cu Ketoprofen).

Mod de administrare: 
100-200 mg pe zi, 1 injecție la 12 ore.

Note 

Antiinflamatoare nesteroidiene
Benzofenone